Na temelju članaka 38. Statuta Osnovne škole Bistra, Školski odbor Osnovne škole Bistra na sjednici održanoj 05. srpnja 2018.godine donio je

# **POSLOVNIK O RADU**

**Vijeća roditelja**

1. **TEMELJNE ODREDBE**

**Članak 1.**

Poslovnikom o radu Vijeća roditelja (u daljem tekstu: Poslovnik) uređuje se ustrojstvo i način rada Vijeća roditelja.

Poslovnikom se uređuje:

* pripremanje i sazivanje sjednica, dostavljanje poziva i radnih materijala
* vođenje sjednica i način odlučivanja na sjednicama
* položaj, prava i obveze članova Vijeća roditelja i drugih osoba
* rješavanje drugih pitanja značajnih za rad i odlučivanje na sjednicama Vijeća roditelja.

**Članak 2.**

Odredbe ovog Poslovnika primjenjuju se na sve osobe koje sudjeluju u radu Vijeća roditelja.

**Članak 3.**

O pravilnoj primjeni odredbi ovog Poslovnika brine se predsjednik Vijeća roditelja.

1. **IZBOR VIJEĆA RODITELJA**

**Članak 4.**

Vijeće roditelja sastavljeno je od jednog predstavnika roditelja svih učenika razrednih odjela Škole.

**Članak 5.**

Roditelji učenika svakog razrednog odjela biraju na roditeljskom sastanku između sebe u Vijeće roditelja jednog predstavnika.

Izbor predstavnika roditelja iz stavka 1. ovoga članka obavlja se javnim glasovanjem na sastanku razrednog odjela.

Za člana Vijeća roditelja izabran je predstavnik roditelja koji je dobio najveći broj glasova nazočnih roditelja.

Postupkom izbora rukovodi razrednik razrednog odjela. Predstavnik razreda može predstavljati samo jedan razredni odjel.

**Članak 6.**

Mandat članova Vijeća roditelja traje jednu školsku godinu. Član Vijeća roditelja može biti razriješen prije isteka mandata:

* ako sam zatraži razrješenje
* ako njegovom djetetu prestane status redovnog učenika Škole
* u slučaju preseljenja učenika u drugi razredni odjel
* u slučaju da je utvrđeno da je bitno narušio ugled škole
* u slučaju da svojim radom opstruira rad Vijeća roditelja
* ako ga razriješe roditelji učenika razrednog odjela koji su ga izabrali u Vijeće roditelja na prijedlog Vijeća roditelja ili roditelja člana razrednog odjela

Izbor članova Vijeća roditelja obavlja se na početku školske godine, najkasnije do 30. rujna tekuće godine.

**Članak 7.**

U slučaju prijevremenog prestanka mandata jednog ili više članova Vijeća roditelja, imenuje se novi član Vijeća roditelja na način i po postupku utvrđenom člankom

5. Poslovnika i Statutom škole.

Izabranim predstavnicima mandat traje do isteka vremena na koje je bio biran raniji član Vijeća roditelja.

1. **ZADACI VIJEĆA RODITELJA**

**Članak 8.**

Vijeće roditelja razmatra i donosi zaključke o sljedećim pitanjima:

* + daje mišljenje o prijedlogu Školskog kurikuluma, Godišnjeg plana i programa rada,
	+ raspravlja o izvješćima ravnatelja o realizaciji Školskog kurikuluma, Godišnjeg plana i programa rada škole,
	+ razmatra pritužbe roditelja u svezi s odgojno-obrazovnim radom,
	+ predlaže mjere za unapređenje odgojno-obrazovnog rada,
	+ bira i razrješuje predstavnika u Školski odbor na način utvrđen Statutom i Poslovnikom,
	+ daje mišljenje i prijedloge u svezi s organiziranjem izleta, ekskurzija, športskih i kulturnih sadržaja škole,
	+ daje mišljenje i prijedloge u svezi s uvjetima rada i poboljšanjem uvjeta rada u školi,
	+ daje mišljenje i prijedloge u svezi sa socijalno-ekonomskim položajem učenika i pružanjem odgovarajuće pomoći,
	+ donosi stajalište u postupku izbora i imenovanja ravnatelja na način utvrđen Statutom i Poslovnikom ,
	+ raspravlja o Etičkom kodeksu neposrednih nositelja odgojno-obrazovne djelatnosti i Kućnom redu prije njihova donošenja .

**Članak 9.**

Jednog člana Školskog odbora iz reda roditelja koji nije radnik Škole biraju roditelji na sjednici Vijeća roditelja.

Svaki roditelj član Vijeća roditelja može predložiti drugog roditelja ili istaknuti svoju kandidaturu za člana Školskog odbora.

Postupak utvrđivanja prijedloga kandidata mora biti proveden najkasnije 45 dana prije isteka mandata Školskog odbora.

**Članak 10.**

Kandidatom se smatra svaki član Vijeća roditelja koji je prihvatio ili sam istaknuo svoju kandidaturu.

**Članak 11.**

O predloženim kandidatima glasuje se javno ako je na sjednici Vijeća roditelja nazočna većina članova.

Kandidat koji dobije najveći broj glasova, izabrani je predstavnik Vijeća roditelja u Školskom odboru.

U slučaju da dva ili više kandidata dobiju jednaki najveći broj glasova, ponavlja se glasovanje u drugom krugu samo za te kandidate.

1. **SJEDNICE VIJEĆA RODITELJA**

**Članak 12.**

Vijeće roditelja radi na sjednicama.

Odluke se donose većinom glasova ako je na sjednici Vijeća roditelja nazočna većina članova.

Na sjednicama Vijeća roditelja u pravilu sudjeluju ravnatelj, tajnica i stručna služba škole, a prema potrebi i učitelji, ali bez prava odlučivanja.

**Članak 13.**

Sjednice Vijeća roditelja sazivaju se prema potrebi.

O potrebi sazivanja Vijeća roditelja odlučuje predsjednik Vijeća roditelja u dogovoru s ravnateljem Škole.

Članovima Vijeća roditelja poziv za sjednicu dostavlja se elektronskim putem , a ukoliko roditelj nema mogućnost primanja poziva elektronskim putem poziv mu se dostavlja poštom putem preporučene pošiljke uz obvezno prilaganje povratnice.

1. **OSNIVANJE VIJEĆA RODITELJA**

**Članka 14.**

Konstituirajuću sjednicu Vijeća roditelja saziva i vodi ravnatelj Škole do izbora predsjednika Vijeća roditelja.

Vijeće roditelja konstituira se izborom predsjednika Vijeća roditelja.

**Članak 15.**

Članovi Vijeća roditelja između sebe biraju predsjednika i zamjenika predsjednika. Za predsjednika je izabran član koji je javnim glasovanjem dobio najveći broj glasova nazočnih članova Vijeća roditelja.

Na isti način bira se i zamjenik predsjednika Vijeća roditelja .

1. **SJEDNICE**
2. Priprema i saziv

**Članak 16.**

Predsjednik Vijeća roditelja saziva sjednice, a s ravnateljem škole priprema i razmatra materijale za sjednicu te obavlja i druge potrebne radnje. U slučaju spriječenosti za obavljanje dužnosti predsjednika Vijeća roditelja, dužnost i obveze preuzima zamjenik predsjednika.

1. Odlučivanje na sjednici

**Članak 17.**

Vijeće roditelja donosi odluke većinom glasova ako je na sjednici Vijeća roditelja nazočna većina članova.

**Članak 18.**

Vijeće roditelja svoje odluke odnosno zaključke donosi javno, osim ako Zakonom ili Statutom nije drugačije određeno.

**Članak 19.**

Dnevni red sjednice utvrđuju članovi Vijeća roditelja na temelju prijedloga dnevnog reda koji je naznačen u pozivu na sjednicu.

Članovi Vijeća roditelja mogu predložiti i dopunu dnevnog reda. Utvrđeni dnevni red ne može se mijenjati tijekom sjednice.

Nakon utvrđenog dnevnog reda prelazi se na raspravu i odlučivanje po točkama dnevnog reda.

**Članak 20.**

Po istoj točki dnevnog reda sudionik u raspravi s pravom glasa ima pravo dobiti riječ najviše dva puta.

Sudionik u raspravi prvi put ima pravo govoriti do deset (10) minuta.

U drugoj raspravi po istom predmetu, sudionik u raspravi s pravom glasa može govoriti najviše do pet (5) minuta.

Ako se u raspravi s pravom glasa ne drži predmeta ili prekoračuje vrijeme, predsjedavatelj će ga upozoriti, a u slučaju neposluha oduzeti riječ.

**Članak 21.**

Sudionik u raspravi koji dobije riječ obvezan je pridržavati se točke dnevnog reda.

U slučaju da se sudionik u raspravi u svom izlaganju udalji od točke dnevnog reda o kojoj je riječ , predsjednik Vijeća roditelja ga treba upozoriti da se pridržava dnevnog reda.

Ako isti ne postupi prema upozorenju, predsjednik Vijeća roditelja je ovlašten da mu uskrati daljnje sudjelovanje u raspravi o toj točki dnevnog reda.

**Članak 22.**

Sudionik u raspravi dužan je govoriti kratko i jasno i iznositi prijedloge za rješavanje točke dnevnog reda o kojoj se raspravlja.

Predsjednik Vijeća roditelja je dužan osigurati da sudionika u raspravi nitko ne ometa tijekom njegova izlaganja i u skladu s navedenim u članku 20.

**Članak 23.**

Vijeće roditelja na prijedlog predsjednika Vijeća roditelja ili drugog člana Vijeća roditelja može odlučiti da se rasprava o pojedinom predmetu prekine i da se predmet dodatno prouči ili nadopuni za sljedeću sjednicu.

1. Održavanje reda i stegovne mjere

**Članak 24.**

Svakoj osobi koja sudjeluje u radu sjednice, ukoliko se ne pridržava reda i ne poštuje odredbe ovog Poslovnika mogu se izreći sljedeće stegovne mjere:

* + opomena
	+ oduzimanje riječi
	+ udaljavanje sa sjednice.

**Članak 25.**

Opomena se izriče osobi koja svojim ponašanjem ili izlaganjem na sjednici postupa suprotno odredbama ovog Poslovnika ili remeti rad sjednice.

Opomenu izriče predsjednik Vijeća roditelja.

**Članak 26.**

Mjera oduzimanja riječi izriče se osobi koja svojim ponašanjem izjavama ili nepoštivanjem odredaba ovog Poslovnika remeti rad sjednice, a već prije toga joj je na istoj sjednici izrečena opomena.

Mjeru oduzimanja riječi izriče predsjednik.

**Članak 27.**

Mjera udaljavanja sa sjednice izriče se osobi koja ne posluša nalog predsjednika Vijeća roditelja, a kojoj je izrečena mjera oduzimanja riječi ili koja toliko narušava red i krši odredbe ovog Poslovnika da dovodi u pitanje daljnje održavanje sjednice.

Mjeru udaljavanja sa sjednice, na prijedlog predsjednika Vijeća roditelja, izriče Vijeće roditelja.

Osoba kojoj je izrečena mjera udaljavanja sa sjednice dužna je odmah napustiti prostor u kojem se sjednica održava.

1. Odlaganje i prekid sjednice

**Članak 28.**

Sjednica Vijeća roditelja odgodit će se kada nastupe okolnosti koje onemogućuju održavanje sjednice u zakazano vrijeme.

Sjednica će se odgoditi ukoliko se prije početka sjednice utvrdi da nije nazočan potreban broj članova Vijeća roditelja.

Sjednicu odgađa predsjednik Vijeća roditelja.

**Članak 29.**

Sjednica se prekida

* kada se tijekom sjednice broj nazočnih članova smanji ispod broja potrebnog za održavanje sjednice
* kada dođe do težeg remećenja dnevnog reda
* kada o pojedinom predmetu treba pribaviti dodatne informacije ili dokumente.

Sjednicu prekida predsjednik Vijeća roditelja.

**Članak 30.**

Vijeće roditelja može osnovati povjerenstva radi proučavanja i rješavanja pitanja iz svoje nadležnosti, koja su utvrđena Statutom škole i ovim Poslovnikom.

Broj članova povjerenstva, njihov zadatak i način rada utvrđuje se odlukom o osnivanju povjerenstva.

1. Zapisnik sa sjednice

**Članak 31.**

O radu Vijeća roditelja vodi se zapisnik.

Zapisnik vodi član Vijeća roditelja kojeg odredi predsjednik Vijeća roditelja. Članovi Vijeća roditelja imaju pravo iznijeti primjedbe na Zapisnik prethodne sjednice.

O osnovanosti primjedbe na Zapisnik odlučuje se bez rasprave. Ako se primjedba prihvati, obavit će se u zapisniku odgovarajuća izmjena.

Zapisnik na koji nisu iznesene primjedbe, odnosno Zapisnik u kojem su suglasno s prihvaćenim primjedbama obavljene izmjene, smatra se usvojenim.

Zapisnik se razmatra i usvaja na prvoj narednoj sjednici. Zapisnik se trajno čuva u arhivi Škole.

**Članak 32.**

Zapisnik ima obilježje isprave kojom se potvrđuje rad i oblik rada Vijeća roditelja. Zapisnik sadrži:

1. ime i prezime predsjedavatelja
2. imena i prezimena te broj nazočnih i imena i prezimena te broj odsutnih članova
3. imena ostalih osoba prisutnih na sjednici
4. potvrdu da je na sjednici nazočan potreban broj članova
5. predloženi i usvojeni dnevni red
6. tijek rada na sjednici i predmete o kojima se raspravljalo te imena osoba koje su sudjelovale u raspravi i sažet prikaz izlaganja
7. rezultate glasovanja o pojedinim prijedlozima odnosno točkama
8. vrijeme zaključivanja ili prekida sjednice
9. oznaku priloga koji su dio zapisnika
10. potpis predsjedavatelja i zapisničara
11. **PRAVA I DUŽNOSTI ČLANOVA VIJEĆA RODITELJA**

**Članak 33.**

Članu Vijeća roditelja obavezno se dostavlja:

* poziv na sjednicu
* materijali za raspravu
* zapisnik s prethodne sjednice

**Članak 34.**

Članovi Vijeća roditelja dužni su izvještavati svoj razredni odjel o održanim sjednicama. Članovi Vijeća roditelja daju svoj izričiti pristanak da se njihove e-mail adrese koriste u međusobnoj komunikaciji ili za potrebe Škole dok im traje mandat.

1. ZAVRŠNE ODREDBE

**Članak 35.**

Odredbe ovog Poslovnika na odgovarajući način primjenjivat će se i na povjerenstva koja imenuje Vijeće roditelja.

**Članak 36**.

Ovaj Poslovnik stupa na snagu danom objavljivanja na oglasnoj ploči Škole.

KLASA: 602-03/18-01/10

URBROJ: 238-30-01-18-03

U Poljanici Bistranskoj, 06. srpnja 2018.

Ovaj Poslovnik objavljen je na oglasnoj ploči Škole 06. srpnja 2018.

 Ravnatelj:

 Eduard Kovačević, mag. prim.educ.

 Predsjenica Školskog odbora:

 Katica Pejakić, prof.